kardosdrur/scandi-wiki huggingface dataset:
Heinz Dunkhase

Heinz Dunkhase (født 12. oktober 1928 i Hamburg, død 3. august 1987 i Hamburg) var en tysk instruktør, som formentlig mest er kendt for at have været instruktør på den tyske tv-optagelse af sketchen 90-års fødselsdagen i 1963. 

I 1960'erne optog han flere film i England. Hans interesse for England og den engelske levevis opstod i 1930'erne, da hans familie på grund af de tiltagende kunstneriske begrænsninger under det nazistiske regime emigrerede til Storbritannien.

Eksterne henvisninger 
 

Filminstruktører fra Tyskland
Personer fra Hamborg
Lars E. Christiansen

Lars Erik Christiansen (født 28. april 1935 i Aarhus, død 17. november 2007) var en dansk journalist, der særlig var kendt for sit mangeårige virke i Trafikradio hos DR.

Christiansen var søn af redaktør Kaj Christiansen og fulgte i faderens journalistiske fodspor som kriminalreporter på B.T. Siden grundlagde han i 1968 Trafikradio på DR, et program der kørte frem til 1998, hvor Lars E. Christiansen også stoppede på DR.

Referencer

Eksterne henvisninger 
 
 

Journalister fra Danmark
Radioværter fra Danmark
Redaktører fra Danmark
Journalister ved BT
Personer fra Aarhus
Ansatte i DR
Erkki Tuomioja

Erkki Sakari Tuomioja (født 1. juli 1946 i Helsinki) er en finsk socialdemokratisk politiker og tidligere udenrigsminister. Han er søn af den tidligere finske statsminister Sakari Tuomioja. Tuomioja er docent i politisk historie ved universitetet i Helsinki. I 2008 besidder Erkki Tuomioja posten som Nordisk Råds præsident. 

Tuomioja har været medlem af den finske rigsdag fra 1970 til 1979 og igen siden 1991. Han var handels- og industriminister i Paavo Lipponens anden regering og blev siden udpeget til udenrigsminister da Tarja Halonen blev valgt som Finlands præsident.

Eksterne henvisninger 

 Erkki Tuomioja på den finske rigsdags sider  
 Erkki Tuomiojas personlige netsted 
 Nordisk Råd 

Politikere fra Finland
Personer fra Helsinki
Henry Anglade

Henry Anglade (født 6. juli 1933 i Thionville, død 10. november 2022) var en fransk cykelrytter. I 1959 var han tæt på til at vinde Tour de France, da han kom på en andenplads, 4:01 efter vinderen Federico Bahamontes. I 1960 var han i den gule førertrøje i 2 dage.

Tour de France 
 1957 – 28. plads
 1958 – 17. plads
 1959 – 2. plads; vinder 13. etape
 1960 – 8. plads
 1961 – 18. plads
 1962 – 12. plads
 1963 – 11. plads
 1964 – 4. plads
 1965 – 4. plads
 1967 – udgik

Eksterne henvisninger 

Mandlige cykelryttere fra Frankrig
Jesús Montoya

Jesús Montoya Alarcon (født 4. december 1963 i Cabezo de Torres) er en tidligere spansk landevejscykelrytter.

Mandlige cykelryttere fra Spanien
Mikel Zarrabeitia

Mikel Zarrabeitia Uranga (født 14. maj 1970 i Abadiño) er en tidligere spansk landevejscykelrytter.

Mandlige cykelryttere fra Spanien
Stefano Della Santa

Stefano Della Santa (født 22. maj 1967 i Lucca) er en tidligere italiensk landevejscykelrytter.

Eksterne henvisninger 
 

Mandlige cykelryttere fra Italien
Francesco Frattini

Francesco Frattini (født 18. januar 1967 i Varese) er en tidligere italiensk landevejscykelrytter.

Eksterne henvisninger 

 

Mandlige cykelryttere fra Italien
Dario Pieri

Dario Pieri (født 1. september 1975 i Firenze) er en tidligere italiensk landevejscykelrytter.

Eksterne henvisninger 
 

Mandlige cykelryttere fra Italien
Dainius Kairelis

Dainius Kairelis (født 25. september 1979 i Utena) er en litauisk tidligere professionel landevejscykelrytter.

Eksterne henvisninger 
 

Mandlige cykelryttere fra Litauen
Gustne gensyn

Gustne Gensyn er et satireprogram fra 2006, der blev sendt på TV 2 Zulu. Glenn Thorsboe (Jonatan Spang) er vært på programmet, og præsenterer gamle TV-klip fra arkiverne. Klippene parodierer gammelt TV; helt fra 2. verdenskrig til 1998. Stort set alle roller spilles af de fem medvirkende komikere.
Dele af optagelserne blev foretaget med gammelt video- og lydoptagelsesudstyr.

Medvirkende 
 Jonatan Spang
 Brian Mørk
 Michael "MC" Christiansen
 Carsten Eskelund
 Christian Tafdrup

Udsendelser 
Mange af de fiktionelle TV-programmer var direkte parodier af rigtige udsendelser, her er nogle eksempler:

Herudover indgår også parodier på besættelsen af "Allotria", flugt over Berlinmuren etc.

Eksterne henvisninger 
 

Tv-programmer fra TV 2 Zulu
Humorprogrammer fra Danmark
Danske tv-serier fra 2000'erne
Carte blanche

Carte blanche (af fransk Hvidt kort – også på dansk blankocheck) er en fuldmagt til at agere frit.

 Se også
 Carte Blanche Card, et kreditkort udstedt af Diners Club.
 Yvette Carte-Blanche, en opfundet karakter i BBC serien 'Allo 'Allo!
 Carte Blanche (album), et album fra 1997 af Rachid Taha
 Carte Blanche (Phat Kat album), et album fra 2007 af Phat Kat
 Carte Blanche, et teater i Viborg

Franske vendinger
Kasper Toustrup

Kasper Toustrup (født 21. december 1975 i Hinnerup) er medlem af det danske band Nephew.

Kasper er uddannet læge, som han praktiserer ud over sit engagement i Nephew.

Eksterne henvisninger 
 
 

Musikere fra Danmark
Nephew
Entalpi

Entalpi  er en sammensat størrelse inden for kemi og fysik og er defineret som summen af et systems indre energi og systemets tryk ganget med dets volumen. Entalpi er således et termodynamisk potential.

Entalpi - eller rettere entalpiændringer  - anvendes meget i kemisk termodynamik, i fx Hess' lov, fordi entalpien bl.a. beskriver, hvor meget (kemisk) energi der er til rådighed, når man ikke udnytter tryk-rumfangsarbejde. I praksis betyder dette, at entalpien normalt er mere interessant end den indre energi, når man har et system, hvor trykket hele tiden er det samme som omgivelsernes tryk, f.eks. fordi det er i en åben beholder. Den indre energi er derimod den mest interessante, hvis man f.eks. har en lukket beholder med konstant rumfang eller et system med et stempel eller lignende, hvormed rumfangsændringer kan omsættes til arbejde (som i f.eks. en benzinmotor, dieselmotor eller dampmaskine).

Formel 
Et systems entalpi kan udtrykkes med følgende formel:

hvor
  er entalpien,
  er systemets indre energi (målt i joule),
  er systemets tryk (målt i pascal),
  er volumen (målt i kubikmeter).

Differentialet - dvs. en infinitesimal ændring - af entalpien er derfor givet ved

hvor differentialet for indre energi er indsat. Ændringen i et systems entalpi ved en process med konstant tryk, kan tilsvarende udtrykkes som:

Hertil ses det, at entalpien kan stige på grund af to årsager: Enten vil systemets indre energi stige, eller også vil systemet udvide sig, og der bliver da udført et arbejde på atmosfæren for at give rum til systemet. Termodynamikkens 1. lov siger, at ændringen i indre energi er lig den tilførte varme plus det påførte komprimerings-udvidelses-arbejde  samt alle andre former for arbejde  påført systemet:

Den ovenstående formel kan benyttes til at omskrive formlen for entalpi, som da bliver:

Dette resultat gælder da kun for konstant tryk. Hertil ses der at entalpien for et system, udelukkende afhænger af tilført varme og andre former for arbejde og altså ikke af komprimerings-udvidelses arbejde. I det tilfælde, hvor der ikke er andre former for arbejde, men kun er tilført varme, vil entalpien kunne fortælle direkte, hvor meget varme der er blevet tilført systemet.

Symbolet  kommer passende af det engelske "heat".

Kilder/referencer 

Termodynamik
Wakenitz

Wakenitz er en flod i det nordlige Tyskland, beliggende i den sydøstlige del af delstaten Slesvig-Holsten med udspring i Ratzeburger See i Ratzeburg. Den er omkring  14,5 km lang og løber ud i floden Trave i Lübeck. Det meste af østsiden af floden danner grænse mellem Slesvig-Holsten og Mecklenburg-Vorpommern. Efter anden verdenskrig udgjorde floden en del af jerntæppet mellem Vest- og Østtyskland.

Wakenitz har et afvandingsområde på omkring 445 km².

Eksterne kilder/henvisninger 

Floder i Slesvig-Holsten
Floder i Mecklenburg-Vorpommern
Aaliyah

Aaliyah Dana Haughton (født 16. januar 1979 i Brooklyn i New York, død 25. august 2001 i Marsh Harbour på Bahamas) var en amerikansk R&B-sangerinde, danser og skuespiller.

Hun voksede op i Detroit, Michigan som den yngste datter af Diane og Michael Haughton.

Aaliyahs debutalbum var Age Ain't Nothing but a Number (1994) og blev produceret af R. Kelly. De to giftede sig i august samme år efter at have forfalsket Aaliyas fødselsattest da hun kun var 15 år i mod hans 27 år. Ægteskabet blev dog annulleret inden året var omme.

På opfølgeren One in a Million (1996) samarbejdede Aaliyah blandt andre med Timbaland. Timbaland producerede sangen "If Your Girl Only Knew", som blev hans første ordentlige store hit. Samarbejdet mellem Aaliyah og Timbaland fortsatte frem til hendes tragiske død. Inden hendes død nåede hun blandt andet at medvirke i action-filmen Romeo Must Die fra 2000, med kampsports-stjernen Jet Li.

Hun omkom i 2001 under en flyulykke med et privatfly sammen med filmholdet på hendes seneste musikvideo.
Det blev senere offentliggjort, at grunden til styrtet var at flyet var overpakket.

Diskografi

Filmografi 
 2000 Romeo Must Die
 2002 Queen of the Damned

Eksterne henvisninger 

 
 
 
 

Sangere fra USA
Skuespillere fra Michigan
Afroamerikanere
Indiansk-amerikanere
Omkomne ved flyulykker
Zions Kirke

Zions kirke ligger i Zions Sogn, Skast Herred, Ribe Amt. Sognet blev udskilt fra Jerne Sogn i 1912-14.

Kirken, som er søfolkenes særlige kirke, blev tegnet af arkitekten Johannes Magdahl Nielsen, der blandt andet også stod bag Vanløse Kirke ved København, og består af et langhus med et tredelt kor i øst, et sideskib mod syd, og et tårn i sydvesthjørnet. Alt er opført i røde teglsten, og beklædt med rødt tegltag, bortset fra den øverste del af tårnet, der har kobbertag. Selve hovedskibet har invendigt tøndehvælv, medens sideskibet har fladt træloft.

Inventar 
Prædikestolen er muret, og altertavlen udgøres af et maleri af ”Stormen på Geneserat” udført af Kræsten Iversen i 1930

Det oprindelige orgel blev bygget i 1921 af Th. Frobenius og Co, men blev i 1950 udskiftet med et bygget af Troels Krohn i Hillerød, med genbrug af nogle af de gamle orgelpiber. 
Kirken har to kirkeskibe. Det ene er en navnløs fregat opstillet 1914-18 i glasmontre, medens den andet er en fregat ved navn "Zion", givet af Broderkredsen på havet i 1920.

I 2003-2004 gennemgik kirken en omfattende restaurering, hvor der blandt andet blev anskaffet mere komfortable stolerækker med indbyggede højtalere, elektroniske salmenummertavler, samt lysere vinduer.

Litteratur 
 Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369.
 Møller, Ella, Ebbe Nyborg og Niels Jørgen Poulsen (red): Danmarks kirker: Ribe Amt bd. 11-12. Kirkerne i Varde og Esbjerg. s. 1007-1009.

Eksterne kilder og henvisninger 

 Zions Kirke  hos nordenskirker.dk
 Zions Kirke hos KortTilKirken.dk
 Zions Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg
Treenighedskirken (Esbjerg)

Treenighedskirken ligger i Treenigheds Sogn, Skast Herred i Ribe Stift. Sognet blev udskilt fra Zions Sogn den 12. november 1961.

Kirken er tegnet af arkitekterne Erik Flagstad Rasmussen og Knud Thomsen i Esbjerg efter en lokal arkitektkonkurrence, og er som såden den eneste moderne kirke i Esbjerg, der er tegnet af byens egne arkitekter. Den er opført i gule teglsten, med en kvadratisk kirkesal med et ottedelt spir som tag, hvori der er placeret fire store glasmosaikker, symboliserende Jul, Påske, Pinse og ”livets vand”, efter forlæg af Jens Urup Jensen.

Alterkors og døbefont er af egetræ, medens prædikestolen er i beton.

Orkanen i 1999 
Da orkanen "Adam" ramte Esbjerg den 3. december 1999, tog den også hårdt fat om Treenighedskirken. Sydfacaden blæste ind og meget gik itu.

Efter stormen skulle tages også udskiftes, men man mentem at det var synd kun at smide det gamle tag ud, så en kunstner lavede dét kors, der i dag står udenfor Treenighedskirken, af gamle tagrester.

Litteratur 
 Møller, Ella, Ebbe Nyborg og Niels Jørgen Poulsen (red): Danmarks kirker: Ribe Amt bd. 11-12. Kirkerne i Varde og Esbjerg. s. 1010.

Eksterne kilder og henvisninger 

 Treenighedskirken  hos nordenskirker.dk
 Treenighedskirken hos KortTilKirken.dk
 Treenighedskirken i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg
Skub

Skub er det officielle tidsskrift for Danmarks Kommunistiske Parti og ejes og administreres af partiet. Oprindeligt var Skub en avis der udkom hver måned og erstattede dagbladet Land og Folk men er pr. 1. januar 2010 et medlemsblad der udkommer 4 gange årligt som tidsskrift. 

Skub bliver udsendt med posten til abonnenter og medlememer af DKP.

Henvisninger 
Danmarks Kommunistiske Parti – DKPs hjemmeside. 

Skub på nettet – Alle Skubs artikler på nettet. 

Politiske tidsskrifter
Entebbe

Entebbe  er en forstad til Ugandas hovedstad Kampala, og har 90.500 indbyggere. Byen ligger 35 km fra hovedstaden, og ligger ude til Victoriasøen, hvor der er forbindelse med færge til andre lande omkring søen.

Byen huser Entebbe International Airport, som er Ugandas største. Entebbe og lufthavnen blev internationalt kendt under det gidseldrama, der udspillede sig i 1976 og som blev afsluttet under Operation Entebbe.

Eksterne henvisninger 

Byer i Uganda
Kampala
Peene

Peene er en flod i det nordøstlige Tyskland i delstaten Mecklenburg-Vorpommern. Westpeene, Kleine Peene og Ostpeene løber ud i Kummerower See og herfra løber selve Peene til byen Anklam og ud i lagunen Stettiner Haff.

Den vestlege gren af floden Oder, som skiller øen Usedom fra det tyske fastland, bliver ofte kaldt Peene, men er egentlig en del af Østersøen kaldt Peenestrom. Den er en af tre kanaler som forbinder Stettiner Haff til Pommernbugten i Østersøen (de andre er Świna og Dziwna).

Større byer langs Peene 
 Demmin
 Anklam
 Usedom
 Wolgast
 Peenemünde

Eksterne henvisninger 

Østersøens afvandingsområde
Floder i Mecklenburg-Vorpommern
Café au lait

Café au lait (fransk for "kaffe med mælk") er kaffe serveret blandet med varm mælk, som regel én del kaffe og mindst tre dele mælk. Café au lait svarer til "Caffè latte" (Italien), "Café con leche" (Spanien) og "Café com leite" (Portugal).

Café au lait i revolutionstiden 
I sine betragtninger over livet i Paris i 1780'erne, skriver Louis-Sébastien Mercier om drikken: "På gadehjørnerne, i strålerne fra en bleg lanterne, står kvinderne med store blikkar på ryggen, og serverer kaffe derfra i skåle af ler for to sols pr styk. Der er ikke megen sukker i den, men arbejderen elsker denne kaffe med mælk i. Hvem ville have troet, at sammenslutningen af drikkeforretninger ville påkalde sine statutter for at få stoppet denne fuldt lovlige omsætning? De vil sælge den samme kop kaffe for over det dobbelte i sine spejlklædte etablissementer. Men arbejderne har ikke brug for at spejle sig, mens de indtager morgenmaden. – Forresten har vanen med at drikke café au lait taget fuldstændigt over, og er så udbredt, at den er blevet arbejderens almindeligste morgenmad. Den er ikke dyr, smager af meget, og har mere næring end det meste andet. Resultatet er, at de drikker vanvittige mængder af den. De siger, at kaffen som regel holder dem gående til ud på aftenen. Dermed behøver de ikke mere end to måltider om dagen: Frokost og aftenens persillade, af persille, hvidløg og kødrester."

Henvisninger 

Kaffedrikke
Franske vendinger
Teri Bauer

Teri Bauer er en fiktiv person i den amerikanske action-/spændingsserie 24 Timer, spillet af Leslie Hope. I serien er hun Jack Bauer's hustru og mor til Kim Bauer. Terri Bauer medvirker kun i Sæson 1.

Bauer, Teri
Uafhængige Unge Socialister

Uafhængige Unge Socialister (UUS) var en politisk ungdomsorganisation der eksisterede fra 1995 til 1996. UUS var ikke tilknyttet noget parti, men ønskede samarbejde med både Socialistisk Folkeparti (SF) og Enhedslisten.

Baggrunden for UUS var interne stridigheder i Socialistisk Folkepartis Ungdom (SFU) der kulminerede da omkring 100 medlemmer af SFU meldte sig ud 18. maj 1995. UUS blev stiftet i efteråret, og organisationen baserede sig på dette tidspunkt som i resten af sin levetid primært på tidligere medlemmer af SFU i Københavnsområdet. En undtagelse herfra var organisationens næstformand, Pernille Rosenkrantz-Theil der ikke havde nogen fortid i SFU. Formand for UUS var Kim Bagge der tidligere havde været medlem af SFU's formandskab.

De medlemmer af UUS der kom fra SFU, anså sig selv for at være SFU's venstrefløj, men havde oprindeligt ikke som mål at opgive kontakten med SF. Uafhængige Unge Socialister ønskede i stedet at være katalysator for øget samarbejde mellem venstrefløjens organsiationer. Inden længe indgik UUS dog i diskussioner om at være med i en sammenlægning af ungdomsorganisationerne til venstre for SFU. Det drejede sig foruden UUS om Rebel - Revolutionære Unge Socialister og Rød Ungdom. Disse planer blev dog skrinlagt, og et flertal i UUS besluttede i stedet på landsmødet i 1996 at slå UUS sammen med Rebel. I praksis betød dette at en række UUS-medlemmer meldte sig ind i Rebel.

UUS var engageret i 'Ribus-konflikten' i Esbjerg, skrev et principprogram og udgav medlemsbladet 'Mens vi venter'. UUS var desuden med i opbygningen af studenterorganisationen Socialistiske Studerende (SOS) der eksisterede fra 1995 til 1998. 

Flere UUS'ere har senere siddet i Enhedslistens hovedbestyrelse og repræsenteret Enhedslisten i såvel Folketinget (Pernille Rosenkrantz-Theil) som Københavns Borgerrepræsentation (Mikkel Warming og Morten Kabell).

Politiske ungdomsorganisationer fra Danmark
Etableret i 1995
Ophørt i 1996
Klasse (matematik)

Klasse er dels et begreb inden for mængdeteorien, dels i visse tilfælde synonymt med ordet mængde.

I mængdeteori er en klasse en samling objekter som ikke nødvendigvis opfylder teoriens aksiom for hvordan en mængde skal se ud. Alle mængder er klasser, men alle klasser er ikke mængder. Klasser som ikke er mængder kaldes ægte klasser. Eksempelvis er klassen af alle mængder en ægte klasse, ligesom klassen af alle kardinaltal. Man kan anvende en klasseterminologi som er analog med den for mængder, dvs man kan tale om delklasser og unioner af klasser etc, med den afgørende forskel er at en klasse ikke kan være element i nogen mængde eller i nogen anden klasse.

I Zermelo-Fraenkels aksiomer (ZFC), den formalisering af mængdeteorien som nu anses som den gængse, formaliseres begrebet klasse ikke, men kan sidestilles med begrebet egenskab. Der findes andre formaliseringer af mængdeteorien, for eksempel Gödel-Bernays aksiomsystem, hvor begrebet klasse er formaliseret i sproget. Man kan vise at Gödel-Bernays aksiom er konservativt i forhold til ZFC, dvs. hver sætning formulerbar i sproget for ZFC som kan afgøres i Gödel-Bernays system, kan allerede afgøres i ZFC.

Mængdelære
Tony Almeida

Tony Almeida (Anthony "Tony" Almeida) er en fiktiv person i den amerikanske action-/spændingsserie 24 Timer, spillet af Carlos Bernard

Figurer i 24 Timer
Nina Myers

Nina Myers er en fiktiv person i tv-action-/ spændingsserien 24 timer, spillet af den amerikanske skuespillerinde Sarah Clarke.

Nina optræder i sæson 1, 2 og 3.

I første sæson var Nina næstkommanderende i Los Angeles Counter Terrorist Unit (CTU).
Nina er egentlig en muldvarp som arbejder for Tyskland, man får ikke videre forklaring i sæson 1. hun dræber Jacks kone Teri Bauer sidst i sæsonen.

I anden sæson får hun tilladelse af præsidenten David Palmer til at dræbe Jack Bauer , men det mislykkedes.

I tredje sæson er hun på auktion hvor hun skal købe et biologisk våben til Stephen Saunders. Hun vinder auktionen men bliver fanget af CTU. Hos CTU's hovedkvarter bliver hun afhørt af hendes tidligere elsker Tony Almeida. Mens en CTU-agent skal til at fylde hende med sandhedsserum, rykker hun tilbage så nålen rammer hendes pulsåre. På lægeklinikken slår hun lægerne ihjel og stikker af efter at de har sat en forbinding på såret. Hun bliver fundet af Kim Bauer som peger på hende med en pistol. Nina siger til Kim at hun skal gå hvis hun gerne vil leve, og løfter sin pistol og skal til at skyde Kim. Inden Nina når at skyde Kim bliver hun selv skudt i skulderen af Jack og falder om på gulvet. Jack siger til Kim at hun skal gå væk og skyder derefter Nina med koldt blod mens hun ligger på gulvet.

Nina tjener ingen specifik sag, men arbejder kun for at tjene penge. Hun hjælper også terrorister med at smugle en atombombe ind i USA.

Figurer i 24 Timer
Stettiner Haff

Stettiner Haff eller Oderlagunen ( eller Stettiner Haff; ) er en strandsø på grænsen mellem Tyskland og Polen ved den sydvestlige del af Østersøen. Den ligger ved udmundingen af floden Oder nord for Stettin og Police. Haff er betegnelsen for en type lavvandede strandsøer og laguner, ved sydkysten af Østersøen, der er adskilt fra havet ved lave sandtanger, til dels med store sandklitter.

Mellem Stettiner Haff og Pommernbugten i Østersøen ligger øerne Usedom/Uznam og Wollin, og tre sunde forbinder strandsøen til resten af havet: Peenestrom, Świna og Dziwna. Stettiner Haff har et areal på 687 km² og en gennemsnitlig dybde på 4 meter. På det dybeste sted er det kun 8,5 meter.

I 1880 åbnedes kanalen Kaiserfahrt på Usedom, og en sejlrende med dybde på 10 meter knyttede lagunen med Østersøen, så større skibe kunne komme ind til havnen i Stettin.

Kanalen, der er omkring 12 km lang og 10 meter dyb, blev gravet under det Tyske kejserrige mellem 1874 og 1880 i Kejser Wilhelm 1.s regeringstid. Efter 1945 opkaldte Polen kanalen efter Piast-slægten.

Den 10. september 1759 dannede havet ramme om søslaget på Stettiner Haff (ved Nowe Warpno og Ueckermünde) mellem Preussen og Sverige.

I dag er der mange passagerbåde på lagunen, og man kan drive mange slags vandsport ved strandene i området. I området er der vinstokke, en smalsporet jernbane, museer og slotte.

Der findes naturområder i egnene omkring havet – bl.a. Wolin Nationalpark, Naturpark Am Stettiner Haff, Wkrzanskaskoven, Goleniowska-skoven.

Stettiner Haff er med Roztoka Odrzańska og Oder en del af Natura 2000-projektet.

Forurening 

Stettiner Haff får tilført store mængder forurening via floden Oder og eutrofiering er blandt andet resultatet. Store koncentrationer af aluminium og jernsediment er fundet i floden, hvilket fører til stor algevækst i lagunen. Næringsstofmængden i strandsøen varierer derimod og er mindsket de seneste år.

Byer og landsbyer i det område 
 Nowe Warpno (Polen)
 Świnoujście (Polen)
 Stepnica (Polen)
 Ueckermünde (Tyskland)
 Pasewalk (Tyskland)
 Wolgast (Tyskland)
 Usedom (by) (Tyskland)
 Eggesin (Tyskland)
 Police (Polen)
 Międzyzdroje (Polen)
 Usedom (by) (Polen)
 Anklam (Tyskland)
 Szczecin (Polen)
 Trzebież (Polen)
 Brzózki (Nowe Warpno) (Polen)

Se også 
 Roztoka Odrzańska

Referencer

Eksterne henvisninger 

 Om foureningen

Mecklenburg-Vorpommerns geografi
Polens geografi
Floder i Polen
Østersøen
Seværdigheder i Polen
Seværdigheder i Tyskland
Kystlaguner og strandsøer